Astrology Ephemeris Files for 9000 years - Astrodienst Guest user u1362509044
6-May-2016, 02:47 UT/GMT Episode 3 Jou begroting - Jy Geld | Jou Geldsake
Sondag, Julie 21, 2019
Tuis Episodes Episode 3 Jou begroting
Hoe om ‘n begroting op te stel en te beplan vandat jy jou eerste salaris verdien. Is dit moontlik om 10% van jou bruto inkomste te spaar of belê?
‘n Begroting is hoe jy bepaal waarheen jou geld gaan eerder as om te wonder waar dit heen gegaan het. (Dave Ramsey)
Wie van ons stel regtig ‘n begroting op en hou daarby? Jy wag vir jou debietorders om deur te gaan, betaal jou knaendste skuldeiser en die res word beskou as sakgeld om onmiddellik uitgegee te word. Ons bespreek in episode drie van Jý Geld die klein jakkalsies wat die begroting opeet – rente op skuld, kredietkaarte en bankkostes.
Daar is niks so lekker soos ‘n pieng wat jou laat weet jou salaris is betaal aan die einde van die maand nie – ons wil dit sommer onmiddellik gaan uitgee! Ons gesels oor die dissipline om eers te spaar en/of te belê voordat ons die winkels invaar. Ons gas vertel van hoe om jouself te motiveer om, wat soos ‘n baie verre doelwit voel, te beplan en die bevrediging van om by die doel uit te kom. Ons gesels ook oor hoe om jou salarispakket te struktureer tot jou beste voordeel.
Ecsponent Begroting Hulpmiddel
Die Ecsponent woordeboek Episode 3: Jou begroting
‘n Begroting is ‘n skatting van verwagte inkomste en uitgawes vir ‘n gegewe tydperk in die toekoms.
Cost-to-company salary package (CTC)
Koste-vir-die-maatskappypakket is die totale salarispakket van ‘n werknemer wat dui op die totale bedrag van uitgawes wat ‘n werkgewer (organisasie) gedurende een jaar aan ‘n werknemer spandeer.
UIF – Unemployment Fund
WVF – Werkloosheidsversekeringsfonds
Die Werkloosheidsversekeringsfonds bied beskerming aan werkers wat werkloos word. Dit betaal werkloosheidsvoordele vir werkloosheid, kraamvoordele, siektevoordele, aannemingsvoordele en afhanklikes se voordele.
LBS Betaal-soos-verdien-belasting-betaalmetode waarin ‘n werkgewer ingevolge die wet verplig is om inkomstebelasting van ‘n werknemer se belasbare loon of salaris af te trek.
SARS – South African Revenue Service
SAID – Suid-Afrikaanse Inkomstediens
Die Suid-Afrikaanse Inkomstediens (SAID) is die land se belastinginligtingsowerheid en is verantwoordelik vir die administrasie van die Suid-Afrikaanse belastingstelsel en doeane-diens.
Bruto-salaris is die term wat gebruik word om al die geld wat jy gemaak het te beskryf voordat enige aftrekkings vir belasting, werloosheids- en mediese versekering gedoen is.
Voorskou van episode 3
Vorige artikelEpisode 2 Maak skoon en maak weg
Volgende artikelEpisode 4 Trou is nie perde koop nie
Finansiele Beplanning 06/08/2017
Christine Marincowitz - 20/08/2017
Volstoom die toekoms in. In ‘n onlangse opname onder 1500 entrepreneurs, het 85% aangedui dat hulle self kapitaal moes bymekaar kry om hul onderneming...